חמוטל בר-יוסף

חמוטל (בורשטיין) בר-יוסף (נולדה ב-13 ביוני 1940) היא משוררת, סופרת, מתרגמת וחוקרת ספרות ישראלית, פרופסור אמריטה לספרות באוניברסיטת בן-גוריון בנגב ומרצה באוניברסיטאות שונות בישראל ובעולם.

ביוגרפיה
חמוטל בורשטיין (לימים: בר-יוסף) נולדה בקיבוץ תל יוסף למוניה ואביגדור בורשטיין שעלו לארץ ישראל מאוקראינה בשנת 1936. רוב בני משפחתם נספו בשואה. עד 1948 גרה עם הוריה בבית אלפא, תל-עדשים, בית זרע וכפר ורבורג. אחיה הבכור, , נהרג במלחמת העצמאות. ב-1949 עברה המשפחה למושב עין ורד. בשנת 1953 עברה עם הוריה לשכונת קריית שלום שבדרום תל אביב. בשנים 1957–1960 למדה לתואר ראשון באוניברסיטה העברית בירושלים. עבדה כמורה לספרות בבית ספר תיכון, וכן עבדה באגף לתוכניות לימודים במשרד החינוך והתרבות.

בשנת 1977 קיבלה תואר שני בחוג לספרות השוואתית באוניברסיטה העברית בירושלים. עבודת המוסמך שלה נושאת את השם "נוסח אישי ונוסח ציבורי: הטרוגניות לשונית והשלכותיה האידאולוגיות, ב'חיל הפרשים' מאת איסאק באבל וב'ימי צקלג' מאת ס. יזהר". בשנת 1984 קיבלה תואר דוקטור לספרות מהאוניברסיטה העברית בירושלים, על עבודה בהנחייתו של דן מירון שנושאה "הלשון הפיגורטיבית ביצירתו הסיפורית של א"נ גנסין", שקיבלה ציון מעולה.

בשנים 2003-1987 עבדה כמורה וחוקרת באוניברסיטת בן-גוריון בנגב. בשנת 1990 מונתה לפרופסור מן המניין. ב-1993 הקימה באוניברסיטה מחלקה עצמאית לספרות עברית עם לימודים לתואר שני (עד אז הייתה שם מחלקה ללשון וספרות עברית לתואר ראשון בלבד) ומסלול לימודים לתואר שני בכתיבה יוצרת. במסגרת זו לימדה, נוסף לקורסים אקדמיים, בסדנאות לכתיבת שירה.

לימדה ספרות עברית כפרופסור אורח גם באוניברסיטאות בניו יורק, פריז, מוסקבה, קייב, סטוקהולם ופוזנן, וכן במכון הרטמן בירושלים, במכללת הרצוג באלון שבות ובמדרשת עין פרת בכפר אדומים.

החל מ-1959 החלה לפרסם שירים. פרסמו 17 קובצי שירה: לולי היה עלי למהר (מילי, הוצאה עצמית 1971), לקחת אוייר (מסדה 1978), רק הירוק (הקיבוץ המאוחד 1981), מתנת קופצות (הקיבוץ המאוחד 1984), ובצפיפות (הקיבוץ המאוחד 1990), הלא (כרמל, 1998), ליל, בוקר (כרמל 2000), מזון (כרמל 2002), הבראה (הקיבוץ המאוחד 2004), השתוות: מבחר ושירים חדשים (הקיבוץ המאוחד 2010, 2012, 2013), חקוק באבן חתוך בעץ: 15 אפיטפים (אבן חושן 2010), תערוכת דיוקנים (אבן חושן 2012), שריקה (הקיבוץ המאוחד 2014), מוֹתָר (קשב לשירה, 2015), בלי הרבה דיבורים (הקיבוץ המאוחד 2018), השגיאה המופלאה (הקיבוץ המאוחד 2020), הקשה והבשל (הקיבוץ המאוחד 2023), אפיטפים (קתרזיס, 2025).

על שירתה זכתה בפרס אקו"ם (1987), פרס קרן תל אביב (1987), פרס קרן ירושלים לשירה (1990), פרס נשיא המדינה לספרות (2002), פרס ויצו לאישה היוצרת (1999), פרס ברנר (2005), פרס יהודה עמיחי (2011), פרס עיריית רמת גן (2012), פרס אקו"ם למפעל חיים (2013) פרס היצירה לסופרים ומשוררים לשנת תשע"ח. פרס ראש הממשלה (2017, פרס זלדה לשירה (2024).

תרגומי שיריה הופיעו כספרים ברוסית (בתרגום יוליה וינר, פטרבורג 2004; בתרגום זויה קופלמן, מוסקבה 2014; בתרגום אולגה עגור, חיפה 2024), באנגלית (בתרגום רייצ'ל בק, ניו יורק 2008, בתרגום אסתר קמרון, ניו יורק 2014, בתרגום נוסף של אסתר קמרון, ניו יורק 2025), בהונגרית (בתרגום אגנס גרגלי, בודפשט 2009), בערבית (בתרגום נעים עריידי, קהיר 2010; ובתרגום מופיד צידאוי (2025); ספר תלת-לשוני עברית עם תרגום לערבית ולצרפתית (בתרגום נידד חורי וקולט סאלם, פריס 2013), בספרדית (בתרגום פלורינדה גולדברג, מדריד-מונטריי 2013), בתרגום לרומנית (בתרגום מנחם פאלק, סוצבה 2017), בתרגום לגיאורגית (טביליסי 2019). תרגומי שירים לגרמנית, אוקראינית, פולנית, איטלקית, דנית, שוודית, יידיש נדפסו בכתבי עת ואנתולוגיות.

החל מ-2023 משתתפת בהופעות "ספוקן וורד" המאורגנות על ידי קבוצת "פואטרי סלאם".

שיריה הולחנו על ידי ערן אל-בר, יעל תאי, אלברט סופר, עודד זהבי, נטע אלוני, רותם שרמן, נועה שמר, אלון שב נתנאל זלבסקי, מיכה ביטון ועוד. אחדים מהם ניתן למצוא ביוטיוב וכן בשני אלבומים: "עם כוחות אחרים" (לחנים של ערן אל-בר, 2014) ו"הבית בוער" (לחנים וביצוע אלברט סופר, 2017).

השתתפה מספר פעמים בפסטיבל לשירה במטולה וכן בפסטיבל "שירה במדבר" בשדה בוקר, בפסטיבל "ניסן מעאר" וביריד הספרים במקסיקו.

בפרוזה פרסמה סיפורי ילדים ב"דבר לילדים", בקיץ זה יעובר (סיפור לילדים עם איורים של דודו גרשטיין, כתר 1984), מוזיקה (קובץ סיפורים, הקיבוץ המאוחד וספרא 2012, פרס אס"י, הופיע גם בתרגום לאנגלית בשם The Wall לצרפתית Le Mur ולרוסית Музыка). במונודרמה "יום השנה השלישי" המבוססת על אחד מהסיפורים בספר זה שודרה ברשת ב ביום העצמאות 2011. פרסמה גם ספר אוטוביוגרפי בצורת ראיון עם משה גנן בשם מה יש פה להסביר? (2016), רומן היסטורי בשם העשירים (כרמל 2018. בתרגום לאנגלית The Wealthy גפן 2022). פרסמה קובץ סיפורים בשם מצאתי אותו באינטרנט (מוסד ביאליק 2021, בתרגום לאנגלית I Found him on the Internet 2023  ובתרגום לרוסית Я нашла его в интернете).
 ארכיון 
ארכיונה נמצא בארכיון גנזים שבבית אריאלה בתל אביב.

מספריה
 שירה 
לולא היה עלי למהר, שירים, תל אביב, 1972 
לקחת אוויר, שירים, רמת גן 1978. 
רק הירוק, שירים, הקיבוץ המאוחד תשמ"א, 1981 
מתנות קופצות, שירים, הקיבוץ המאוחד, תל אביב, 1984 
ובצפיפות, שירים, הקיבוץ המאוחד, תל אביב, 1990 
הלא, שירים, הוצאת כרמל ירושלים, 1998 
לילה, בוקר, שירים ותרגומים, חיתוכי-עץ - חנה פייזר בן דוד, ירושלים כרמל 2000 
מזון, שירים, צילומים - נויה שילוני-חביב, כרמל ירושלים, 2002 
הבראה - שירים, הקיבוץ המאוחד, תל אביב, 2004 
השתוות, מבחר שירים ישנים וחדשים - הקיבוץ המאוחד, תל אביב, 2011 
חקוק באבן חתוך בעץ (עם חיתוכי עץ של חנה פייזר בן-דוד), הוצאת אבן חושן 2012 
תערוכת דיוקנים, אבן חושן 2013 
שריקה, הקיבוץ המאוחד, תל אביב 2014 
מותר, קשב לשירה, 2015 
בלי הרבה דיבורים, הוצאת הקיבוץ המאוחד, 2018 
 השגיאה המופלאה, הוצאת הקיבוץ המאוחד, 2020
 הקשה והבשל, הוצאת הקיבוץ המאוחד, 2023.
 אפיטפים, הוצאת קתרזיס, 2025.


 סיפורת 
מוזיקה: סיפורים (18 סיפורים), הקיבוץ המאוחד ואגודת סופרים ישראלים, 2012 (פרס אס"י) 
בקיץ זה יעבור (ספר ילדים, איורים מאת דודו גרשטיין), הוצאת כתר, 1984 
מה יש פה להסביר - אוטוביוגרפיה בצורת ראיון עם משה גנן, הוצאת ספרא, 2016 
העשירים - הוצאת כרמל, 2017 
מצאתי אותו באינטרנט (שני סיפורים על אהבה בגיל מתקדם), מוסד ביאליק 1923

 עיון 
החטא ועונשו: פיודור מיכאילוביץ' דוסטויבסקי תדריך לקורא וללומד, 1978
קריאות ושריקות, 2005 מסות ומאמרים שנכתבו במהלך השנים 
הלשון הפיגורטיבית ביצירתו הסיפורית של א"נ גנסין, ירושלים 1984
 מבוא לספרות הדקאדנס באירופה, הוצאת משרד הביטחון, תל אביב, 1995 
 מטאפורות וסמלים ביצירתו של גנסין, הקיבוץ המאוחד, תל אביב, 1987 
 סימבוליזם בשירה המודרנית, הקיבוץ המאוחד, תל אביב, 2000 
על שירת זלדה, הקיבוץ המאוחד תל אביב 1988, מהדורה מורחבת 2007 
 הרשימה כז’אנר של מעבר מריאליזם לסימבוליזם בספרות העברית, אוניברסיטת תל אביב, תשמ"ט 1989 
מגעים של דקאדנס: ביאליק, ברדיצ'בסקי, ברנר, אוניברסיטת בן-גוריון ומוסד ביאליק 1998 
 מיסטיקה בשירה העברית במאה העשרים, הוצאת ידיעות אחרונות 2008
לאה גולדברג, מרכז זלמן שזר, 2012
ההקשר הרוסי של הספרות העברית, מוסד ביאליק, 2021.

 תרגומים 
משמעות האהבה, מבחר כתבים, מאת ולדימיר סולוביוב, תרגמה מרוסית חמוטל בר יוסף, כרמל ירושלים 2007
מזמורים ישנים , מאת אולגה סדקובה, תרגמה מרוסית חמוטל בר יוסף, כרמל, ירושלים, 1997
על כסף, על זקנה, על מוות וכו’, ארבע פואמות, מאת יוליה וינר, תרגמה מרוסית חמוטל בר יוסף, כרמל ירושלים 2003
כל כתבי איסאק באבל, (3 כרכים), כרמל ירושלים 2008
גוהרת על עצמי, מבחר שירים של מלכה חפץ-טוזמאן, קשב לשירה, תל אביב 2013
לחיות עם גאון - יומני סופיה טולסטוי, כרמל 2018
גוזל יכינה, זוליכה פוקחת עיניים, מרוסית, ירושלים 2020
הורדוס, מיריי הדס-לבל, תרגמה מצרפתית, כרמל, 2022

לקריאה נוספת
קובי נסים, "עומק הכאב ועוצמת הצעקה", על המשמר, כ"ו באדר תש"ן, 23 במרץ 1990, עמוד 21. על: חמוטל בר יוסף, ובצפיפות: שירים (תל אביב: הקיבוץ המאוחד, 1990)
משה גנן, "שלושה ספרי שירה של המשוררת חמוטל בר יוסף", מבוע, ל"ט, תשס"ג 2003.
נורית תמיר-סמילנסקי, "לקרוא ספרות כדי ליהנות מספרות וכדי ללמד ספרות", החינוך וסביבו, כ"א, תשנ"ט 1999
רחל פרנקל-מדן, "ברכת המזון וקללתו: עיון חוזר בשירי חמוטל בר-יוסף"
למקרא 'מזון'", מאזנים, ע"ו, 6, תשס"ג 2003
גבריאל מוקד, 'שירי נשים', עכשיו, חוברת (28-25) 1973. עמודים 296–298
מה יש פה להסביר?: משה גנן משוחח עם חמוטל בר-יוסף על חייה ושירתה ועל היחס בין ביוגרפיה לשירה, תל אביב: ספרא, 2015
חמוטל בר-יוסף, מתנה, באנתולוגיה "תמונה קבוצתית" (ספרות ישראלית במאה ה-21), עמודים 268–269. הוצאת כרמל, 2017

קישורים חיצוניים



קריאה ב"סעודה מפסקת" מאת א"נ גנסין, משרד החינוך

לָשֵׂאת בִּשְׁנַיִם - שיר, חמוטל בר-יוסף, כתב עת "החוטם", גיליון רביעי, יוני 2009

אלי הירש, על "השתוות", ידיעות אחרונות, 4 בפברואר 2011
  שיחות עם חמוטל בר-יוסף | יום השנה השלישי | סעודה מפסקת | באתר רדיו-מולטימדיה הר הצופים של האוניברסיטה העברית
 מאמרי חמוטל בר-יוסף באתר נתן אלתרמן
 ביקור בית עם המשוררת חמוטל בר יוסף, זוכת פרס רמת גן לספרות בתחום השירה 2012, באתר "ספרים", 9 באפריל 2012
 חמוטל בר-יוסף באנתולוגיה מקוונת לשירה עברית, באתר של נילי דגן



 אריאל זינדר, השגיאה המופלאה, מעלה כתב עת לביקורת, מרץ 2021


 ריאיון במסגרת תוכנית הרדיו "כי עוד באדם תאמין" פרק 3, עם הילל ינאי מליניאק, רדיו ירושלים, ספטמבר 2022 (מתוך ספוטיפיי).



הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בן-גוריון בנגב: ספרות עברית
קטגוריה:חוקרי ספרות עברית
קטגוריה:זוכות פרס ברנר
קטגוריה:זוכי פרס ברנר
חמוטל
קטגוריה:זוכות פרס רמת גן לספרות
קטגוריה:זוכי פרס רמת גן לספרות
קטגוריה:זוכות פרס יהודה עמיחי
קטגוריה:זוכי פרס יהודה עמיחי
קטגוריה:מורות לספרות עברית
קטגוריה:מורים לספרות עברית
קטגוריה:זוכי פרס נשיא המדינה לספרות
קטגוריה:מתרגמים מרוסית לעברית
קטגוריה:מתרגמים מצרפתית לעברית
קטגוריה:מתרגמים מיידיש לעברית
קטגוריה:בקעה: אישים
קטגוריה:ישראליות שנולדו ב-1940
קטגוריה:ישראלים שנולדו ב-1940